Държавен вестник, бр. 49, 2014 г., стр. 7

БРОЙ  49	
Д Ъ Р Ж А В Е Н  В Е С Т Н И К 	
СТР.  7  
2. В ал. 3 се създава изречение второ: „За­
поведта се издава в 7-дневен срок от приема­
нето на възражения по кадастралната карта 
и кадастралните регистри.“
3. В ал. 4 след думата „Заповедта“ се добавя 
„по ал. 3“, думите „Гражданския процесуален 
кодекс“ се заменят с „Административнопроце­
суалния кодекс“, а думите „7-дневен срок“ се 
заменят с „14-дневен срок от уведомяването“.
4. В ал. 5 думата „прилагат“ се заменя с 
„прилага“, а думите „разпоредбите на чл. 46, 
ал. 3 и чл. 49, ал. 4 и 5“ се заменят с „разпо­
редбата на чл. 49, ал. 4“.
5. Създават се ал. 6 и 7: 
„(6) Заповедта за одобряване на кадастрал­
ната карта и кадастралните регистри влиза 
в сила след изтичането на срока по ал. 4 за 
имотите, за които няма подадени жалби.
(7) Службата по геодезия, картография и 
кадастър в 7-дневен срок от издаването на 
заповедта по ал. 3 уведомява общинската адми­
нистрация, общинската служба по земеделие и 
службата по вписванията по местонахождение 
на имота, че са одобрени кадастрална карта 
и кадастрални регистри.“
§ 42. Член 49б се изменя така:
„Чл. 49б. След одобряването на кадас­
тралната карта и кадастралните регистри за 
съответната територия за издаване на актове, 
с които се признава или се прехвърля право 
на собственост, или се учредява, прехвърля, 
изменя или прекратява друго вещно право 
върху недвижим имот, или се учредява ипотека, 
се изискват скици от кадастралната карта и 
схеми на самостоятелни обекти в сгради или 
в съоръжения на техническата инфраструкту­
ра или скици-проекти в случаите на чл. 52, 
ал. 1, издадени от Агенцията по геодезия, 
картография и кадастър.“
§ 43. Създава се чл. 49в:
„Чл. 49в. (1) За изпълнение на влязло в 
сила съдебно решение, с което се отменя 
заповед по чл. 49, ал. 1 или по чл. 49а, ал. 3 
за един или група имоти, се издава заповед 
за одобряване на кадастралната карта и ка­
дастралните регистри от: 
1. изпълнителния директор на Агенцията 
по геодезия, картография и кадастър или 
оправамощен от него началник на служба по 
геодезия, картография и кадастър – в случаите 
по чл. 35, ал. 1 и чл. 35б, ал. 1, т. 2;
2. началника на службата по геодезия, кар­
тография и кадастър – в случаите по чл. 35б, 
ал. 1, т. 1.
(2) Заповедта по ал. 1 се съобщава на 
заинтересованите лица по реда на Админи­
стративнопроцесуалния кодекс и подлежи на 
обжалване в 14-дневен срок от съобщаването 
є пред административния съд по местонахож­
дение на имота.“
§ 44. Член 51 се изменя така: 
„Чл. 51. (1) Кадастралната карта и кадаст­
ралните регистри се поддържат в актуално със­
тояние, като се изменят при установяване на: 
1. изменения в данните за обектите на ка­
дастъра, настъпили след влизането в сила на 
кадастралната карта и кадастралните регистри;
2. непълноти или грешки.
(2) Измененията в кадастралната карта и 
кадастралните регистри по ал. 1 се извърш­
ват от службата по геодезия, картография и 
кадастър по местонахождение на имота.
(3) Измененията в кадастралната карта 
и кадастралните регистри се извършват по 
заявление от собственик, друго лице, когато 
това е предвидено в закон, или въз основа на 
служебно постъпила информация от ведомство 
или община.
(4) Измененията в кадастралната карта и 
кадастралните регистри по ал. 1, т. 2 за тери­
тории, в които попадат повече от 50 поземлени 
имота, могат да се извършват по искане на 
кмета на общината. 
(5) За извършване на измененията в кадас­
тралната карта се изработва проект в цифров 
вид във формата по чл. 12, т. 5 и в графичен 
вид, в който новообразуваните имоти са ин­
дивидуализирани с граници и идентификатор. 
Проектът се изработва от правоспособно лице 
по кадастър.
(6) При промяна на граници на поземлени 
имоти и очертания на сгради, при създаване 
на нови обекти на кадастъра, както и при 
допълване на непълноти или поправяне на 
грешки в кадастралната карта проектът по 
ал. 5 съдържа и данни от геодезически из­
мервания.
(7) Преместванията на земни маси в ре­
зултат на природни бедствия не променят 
границите на поземлените имоти в кадастъра, 
освен в предвидените в закон случаи.“
§ 45. Член 52 се изменя така:
„Чл. 52. (1) Службата по геодезия, карто­
графия и кадастър издава скица-проект въз 
основа на проект за изменение на кадас­
тралната карта и кадастралните регистри в 
случаите на:
1. делба;
2. отчуждаване на част от поземлен имот, 
както и индивидуализиране на урегулирани 
поземлени имоти по чл. 16 от Закона за ус­
тройство на територията;
3. промяна на граница по взаимно съгла­
сие на собствениците или съединяване на 
поземлени имоти на различни собственици;
4. снабдяване с акт за придобито по давност 
право на собственост или друго вещно право 
върху недвижим имот;
5. член 10, ал. 7 от Закона за собствеността 
и ползуването на земеделските земи за изда­
ване на нотариален акт за поземлен имот с 
възстановено право на собственост;
6. член 19, ал. 6 от Закона за собствеността и 
ползуването на земеделските земи за издаване 
на решения за възстановяване на правото на 
собственост върху поземлен имот;